Министрлік: Астана атауының өзгеруіне байланысты құжаттарды ауыстыру қажет емес
"Министрлік: Астана атауының өзгеруіне байланысты құжаттарды ауыстыру қажет емес" | "https://abai.kz/post/87698"
TITLE: Министрлік: Астана атауының өзгеруіне байланысты құжаттарды ауыстыру қажет емес
URL: https://abai.kz/post/87698
META: "Министрлік: Астана атауының өзгеруіне байланысты құжаттарды ауыстыру қажет емес" | "https://abai.kz/post/87698"
DATE: 25.03.2019
AUTHOR(s): Abai.kz
TOTAL WORDS: 95
TEXT: Қазақстанның әділет министрлігі құжаттарда астананың бұрынғы атауын көрсету жарамсыз болып есептелмейтінін хабарлады. "Астана атауының өзгеруі азаматтарға жылжымайтын мүлікке құқық белгілейтін келесі құжаттарды – сатып алу-сату, сыйға тарту, айырбастау шарты, пайдалануға қабылдау актілері және басқа да құжаттарды, сонымен бірге, азаматтық хал актілерін тіркеу туралы құжаттарды - туу, қайтыс болу, неке қию/бұзу туралы куәлік және тағы да басқа құжаттарды ауыстыру міндетін жүктемейді" делінген министрлік хабарламасында. Хабарламада әділет министрлігінің ақпараттық жүйелерінде елді мекеннің атауы Астана қаласынан Нұр-Cұлтан қаласына автоматты түрде өзгертілетіні жазылған. 23 наурызда Қазақстанның уақытша президенті Қасым-Жомарт Тоқаев Астананы Нұр-Сұлтан деп атау туралы жарлыққа қол қойды. Abai.kz
